Komisijas paziņojums atbildot uz neatkarīgu augsta līmeņa ekspertu grupas atzinumiem un ieteikumiem attiecībā uz 6. pamatprogrammas jauno instrumentu efektivitātes novērtējumu {SEC(2004) 1057} /* COM/2004/0574 galīgā redakcija */





Briselē, 27.8.2004 COM(2004) 574 galīgā redakcija KOMISIJAS PAZIŅOJUMS atbildot uz neatkarīgu augsta līmeņa ekspertu grupas atzinumiem un ieteikumiem attiecībā uz 6. pamatprogrammas jauno instrumentu efektivitātes novērtējumu {SEC(2004) 1057} Konteksts Saskaņā ar Eiropas Padomes un Eiropas Parlamenta lēmumu par 6. pamatprogrammas, kā arī specifiskās "Integrācijas" programmas pieņemšanu 2003. gada oktobrī tika izveidota augsta līmeņa ekspertu grupa, lai novērtētu 6. pamatprogrammas jauno instrumentu efektivitāti; Augsta līmeņa grupas uzdevums bija novērtēt jauno instrumentu ietekmi un ieguldījumu pamatprogrammas mērķu īstenošanā, galvenokārt attiecībā uz: - Kopienas pētījumu pievienoto vērtību salīdzinājumā ar valsts mēroga darbībām; - Kritisko masu; - Zinātniskās izpētes jaudas integrēšanu; - Pārvaldes vienkāršošanu. Šajā sakarā augsta līmeņa grupa 2004. gada 1. jūlijā oficiāli iesniedza Komisijai paziņojumu, kurā bez "analītiska kopsavilkuma" bija arī ievads un atsauce uz apkopoto informāciju un galvenajām ziņām, kas tika saņemtas no 6. pamatprogrammas lietotāju kopuma, tās slēdzieni un priekšlikumi gan par atlikušo 6. pamatprogrammas īstenošanas laikposmu, gan par perspektīvām 7. pamatprogrammas izstrādei. Komisijas nostāja attiecībā uz grupas darbu un pastāvošās pretrunas Komisija ir gandarīta par labo iesniegtā paziņojuma kvalitāti, kas balstīta uz pētījumu metodoloģiju un padziļinātu zinātnisko aprindu darba izpēti. Komisija akcentē, ka vairākums grupas izteikto secinājumu lielā mērā saskan ar pašas Komisijas konstatētajiem faktiem, kas, kā to pierāda pievienotais dokuments, jau sekmējuši "korektīvu pasākumu" piemērošanu, kuru nolūks bija padarīt 6. pamatprogrammu vēl elastīgāku un vienkāršāku tās lietotājiem. Turpmāk šie "korektīvie pasākumi" tiks pastiprināti 6. pamatprogrammas darbības atlikušajā laikposmā. Tomēr šos pasākumus, kuru īstenošana ieviestu izmaiņas šībrīža tiesiskajā regulējumā (Komisijas lēmums, ar ko pieņem pamatprogrammu, specifiskās programmas, dalības noteikumus, Komisijas lēmums par līguma parauga pieņemšanu), var plānot tikai 7. pamatprogrammas izstrādes un tās tiesiskā reglējuma kontekstā. Komisijas nostāja attiecībā uz ziņām, kas sniegtas grupas paziņojumā Komisija ir apmierināta par pirmajām ziņām, ko grupa sniegusi, jo tās apstiprina Komisijas veiktās analīzes 6. pamatprogrammas izstrādes laikā: jauno instrumentu mērķi ir pieņemami, galvenokārt no to ieguldījuma Eiropas Pētījumu telpas izveidošanā un šiem mērķiem pielāgotu instrumentu koncepcijas viedokļa. Komisija pilnībā pievienojas grupas slēdzienam, saskaņā ar kuru zinātnieku aprindām nepieciešama noteikta nepārtrauktība tās rīcībā nodoto instrumentu aspektā. Tas vienlaikus prasa, tā saucamo "tradicionālo" instrumentu saglabāšanas nepieciešamību, īpaši tādu kā specifiskie pētījumu mērķa projekti un citas koordinācijas darbības "jauno instrumentu" piemērošanas aspektā, kuros ietilpst integrētie projekti un izcilības tīkli 7. pamatprogrammas kontekstā. Tas pilnībā atbilst pamatnostādnēm, ko Komisija ir izklāstījusi savā 2004. gada 16. jūnija paziņojumā ar virsrakstu "Zinātne un tehnoloģijas, Eiropas nākotnes atslēga - Eiropas pētījumu atbalsta politikas pamatnostādenes" [1]. Trešā svarīgā grupas ziņa attiecas uz jauno instrumentu īstenošanu, kas mainās atbilstoši dažādiem darbības posmiem, sākot no priekšlikuma iesniegšanas līdz ar to saistītā nolīguma noslēgšanai. Komisija apzinās, ka ir jāveic zināmi uzlabojumi jauno instrumentu īstenošanas sakarā un turklāt jau tagad šā iemesla dēļ ir pieņēmusi un piemērojusi zināmu skaitu "korektīvo pasākumu", no kuriem daži kļūs vēl intensīvāki 6. pamatprogrammas īstenošanas laikā. Neraugoties uz to, Komisija tomēr nepiekrīt visiem paziņojumā izteiktajiem apgalvojumiem, īpaši attiecībā uz mērķu un instrumentu izvēles brīvību, kas pilnībā nodota dalībnieku ziņā, un vēl dažiem dalībnieku paziņojumiem par priekšlikumu izvērtēšanas kvalitāti. Turklāt Komisija norāda, ka šīs pieredzes kopumu būtu jāizmanto 7. pamatprogrammas sagatavošanas perspektīvā. Šajā sakarā Komisija atgādina arī saistības, ko Komisija uzņēmusies savā 2004. gada 16. jūnija paziņojumā ar virsrakstu "Zinātne un tehnoloģijas, Eiropas nākotnes atslēga - Eiropas pētījumu atbalsta politikas pamatnostādnes". "Finanšu un administratīvie noteikumi ir jāpārskata un jāvienkāršo, pamatojoties uz pašreizējo pieredzi. Šajā sakarā tiks uzsākts process, kurā iesaistīs programmu lietotājus un nacionālās pētījumu struktūras. Finanšu noteikumus atkārtoti novērtēs, un priekšlikumus iesniegs Eiropas Padomei un Eiropas Parlamentam atbilstīgi Komisijas lēmumu priekšlikumiem attiecībā uz nākamo pamatprogrammu un dalības noteikumiem." Šim nolūkam Komisija cita starpā ir uzsākusi finansējuma mehānismu izpēti, lai atrastu līdzekļus, kas ļautu vēl vairāk atvieglināt dalībnieku saistības, nodrošinot vajadzīgo pārredzamību valsts līdzekļu izmantošanā. Pievienotajā dokumentā ikvienam no ieteikumiem par intstrumentu īstenošanu ir sniegta detalizēta situācijas analīze un Komisijas nostāja, kā arī, ja vajadzīgs, izklāstīti jau pieņemtie korektīvie pasākumi, tie pasākumi, kas ir plānoti vai kuru piemērošanu iesaka 7. pamatprogrammas kontekstā gadījumā, ja ir nepieciešama esošā tiesiskā regulējuma grozīšana. [1] KOM(2004)353